ddrg/super_eurlex huggingface dataset:
14.

korostaa, että: i) tuomioistuimella olisi oltava yksinomainen toimivalta vaikutukseltaan yhtenäisten eurooppapatenttien ja yhtä tai useampaa sopimusjäsenvaltiota koskevien eurooppapatenttien osalta; asetusta (EY) N:o 44/2001 (3) on siksi muutettava; ii) kantajan olisi vietävä asia sen sopimusjäsenvaltion paikallisjaostoon, jossa loukkaus on tapahtunut tai saattaa tapahtua tai jossa vastaajan kotipaikka tai toimipaikka on, tai siihen aluejaostoon, johon kyseessä oleva sopimusjäsenvaltio kuuluu; jos kyseessä olevassa sopimusvaltiossa ei ole paikallisjaostoa eikä se osallistu aluejaostoon, kantajan on vietävä asia keskusjaostoon; osapuolten olisi voitava sopia, missä ensimmäisen oikeusasteen tuomioistuimen jaostossa (alue-, paikallis- tai keskusjaosto) kanne nostetaan; iii) jos kyseessä on kumoamista koskeva vastakanne, alue- tai paikallisjaoston olisi voitava päättää, jatkaako se loukkauskanteen käsittelyä itsenäisesti ja jatkaako se myös vastakanteen käsittelyä vai siirtääkö se vastakanteen keskusjaoston päätettäväksi; iv) tuomioistuimen toimivaltaa koskevien määräysten tultua voimaan niitä ei pitäisi muuttaa, elleivät ne johda siihen, että oikeudenkäyntijärjestelmän tavoitteita, toisin sanoen parasta mahdollista laatua ja tehokkuutta, ei saavuteta; toimivaltaisen elimen olisi tehtävä tuomioistuimen toimivaltaa koskevat päätökset yksimielisesti; v) tuomioistuimen ensimmäisen oikeusasteen kaikkien jaostojen ja muutoksenhakutuomioistuimen päätösten olisi oltava täytäntöönpanokelpoisia kaikissa sopimusjäsenvaltioissa ilman täytäntöönpanokelpoiseksi julistamista; vi) sopimuksessa olisi täsmennettävä sen ja asetuksen (EY) N:o 44/2001 välinen suhde;
11.

pitää myönteisenä maakohtaisten ihmisoikeusstrategioiden hyväksymistä yksittäisiä maita varten keinona panna politiikkoja täytäntöön asianmukaisimmalla ja tehokkaimmalla tavalla; toteaa, että EU:n paikallisilla edustustoilla on avainrooli kehitettäessä ja seurattaessa erityisoloihin räätälöityjä maakohtaisia strategioita, mutta korostaa, että Euroopan ulkosuhdehallinnolla on koordinointivastuu varmistettaessa, että ihmisoikeuksia koskevassa strategisessa kehityksessä ja EU:n suuntaviivoissa määritellyt EU:n ihmisoikeuspolitiikan painopisteet pannaan johdonmukaisesti täytäntöön; korostaa, että on tärkeää saattaa valmiiksi ihmisoikeuksia ja demokratiaa koskevien yhteyspisteiden verkosto EU:n edustustoissa ja YTPP-operaatioissa; kehottaa varapuheenjohtajaa / korkeaa edustajaa, Euroopan ulkosuhdehallintoa ja jäsenvaltioita omaksumaan parhaana käytäntönä menetelmän, jossa ihmisoikeuskysymyksiä käsitellään paikallisesti EU:n edustustojen ja EU:n jäsenvaltioiden suurlähetystöjen kesken muodostettujen ihmisoikeustyöryhmien kautta; kehottaa myös pitämään säännöllisesti yhteyttä kansalaisyhteiskunnan edustajiin, ihmisoikeuksien puolustajiin ja kansallisten parlamenttien jäseniin; tukee Euroopan ulkosuhdehallinnon pyrkimystä tarjota ihmisoikeus- ja demokratiakoulutusta Euroopan ulkosuhdehallinnon, komission ja EU:n edustustojen henkilöstölle sekä YTPP-operaatioihin osallistuvalle henkilöstölle samoin kuin niiden unionin virastojen, etenkin Frontexin, henkilöstölle, joilla on suhteita kolmansiin maihin; kehottaa kiinnittämään erityisesti huomiota tarpeeseen suojella ihmisoikeuksien puolustajia; katsoo, että maakohtaiset ihmisoikeusstrategiat olisi sisällytettävä YUTP:tä, YTPP:tä, kauppaa ja kehityspolitiikkaa koskeviin EU:n politiikkoihin ja niin maantieteellisiin kuin aihekohtaisiin ohjelmiin, jotta varmistetaan suurempi tehokkuus, vaikuttavuus ja yhdenmukaisuus;
Y.

ottaa huomioon, että asetuksen (EY) N:o 814/2000 tavoitteena on auttaa kansalaisia ymmärtämään Euroopan maatalouden toimintamallia ja lisätä yleistä tietoisuutta siihen liittyvistä ongelmista; ottaa huomioon, että tietämättömyys ja väärinkäsitykset maataloudesta ja elämästä maaseudulla elävät nykypäivänä todennäköisesti vahvempina kuin koskaan ennen Euroopan historiassa, ja toteaa, että yksi niistä asiaan liittyvistä näkökohdista, joista yleinen mielipide on vähiten tietoinen, on maatalouden tuotantokustannusten merkittävä lisääntyminen niiden velvollisuuksien johdosta, jotka EU on asettanut elintarviketurvallisuuden ja -hygienian, työntekijöiden sosiaaliturvan, ympäristönsuojelun ja eläinten hyvinvoinnin osalta ja joita EU:n suorat kilpailijat maatalouden alalla eivät useinkaan noudata; katsoo, että yksi yleisessä mielipiteessä väärinymmärretyimmistä asiaan liittyvistä näkökohdista koskee epätietoisuutta siitä merkittävästä panoksesta, jonka maatalous antaa kasvihuonepäästöjen vähentämiseen, sekä lukuisista maatalouden tuottamista julkisista hyödykkeistä;
—

ottaa huomioon sisämarkkinoita käsittelevän komission työasiakirjan "Single Market through the lens of the people: a snapshot of citizens' and businesses' 20 main concerns" (SEC(2011)1003),
J.

ottaa huomioon, että viime vuosina teloitusten on havaittu lisääntyneen Iranissa huomattavasti myös nuorten kohdalla ja että tämän vuoden alusta lähtien maassa on rekisteröity jo yli 300 teloitusta; ottaa huomioon, että kuolemanrangaistuksia langetetaan säännöllisesti tapauksissa, joissa syytetyltä on evätty oikeudenkäyntiä koskevat asiaankuuluvat oikeudet, ja rikoksista, jotka eivät kansainvälisten normien mukaan kuulu ”kaikkein vakavimpien rikosten” luokkaan;
9.

on ilahtunut pyynnöstä jatkaa työtä, joka koskee etenemissuunnitelman laatimista todellisen talous- ja rahaliiton aikaansaamiseksi; korostaa, että Euroopan parlamentti on otettava tähän työhön täysimääräisesti mukaan tasavertaisen kumppanin asemassa muutenkin kuin toisena lainsäätäjänä; kehottaa myös uudistamaan EU:n toimielimiä ja päätöksentekomenettelyjä, jotta unionin toimielinten ja kansallisten parlamenttien lisäksi työmarkkinaosapuolet, kansalaisyhteiskunta ja muut sidosryhmät otettaisiin mukaan laajaan julkiseen keskusteluun unionin syvemmästä poliittisesta, taloudellisesta, sosiaalisesta ja finanssipoliittisesta yhdentymisestä; painottaa, että Euroopan parlamentin ja kansallisten parlamenttien tiivis osallistuminen yhteisömenetelmää asiaankuuluvasti kunnioittaen on keskeisessä asemassa; katsoo, että SEUT-sopimuksen pöytäkirja N:o 1 kansallisten parlamenttien asemasta EU:ssa tarjoaa sopivat puitteet parlamenttien väliselle yhteistyölle;
13.

antaa oikeusasiamiehelle tunnustusta kansalaisille EU-asioissa neuvoa-antavan kirjasen "Problems with the EU? Who can help you" julkaisemisesta, sillä siihen sisältyy kattavaa tietoa ongelmanratkaisujärjestelmistä, joita kansalaiset voivat hyödyntää, jos he kohtaavat EU:hun liittyviä ongelmia, sekä siitä, että kirjanen on saatavilla myös äänikirjana ja isokirjoitusversiona;
G.

ottaa huomioon, että epävarma työ on yleistä Euroopan unionin työmarkkinoilla, ja toteaa, että epävarmuus kohdistuu enemmän naisiin, jotka kohtaavat enemmän palkkasyrjintää ja tekevät enemmän osa-aikatyötä, minkä vuoksi naisten palkat ovat miehiä matalampia, naisten sosiaaliturva on huonompi ja mahdollisuudet edetä uralla ovat rajallisemmat, ja naisilla on pienemmät mahdollisuudet olla taloudellisesti riippumattomia, mikä suosii naisten paluuta yksityiseen elämään ja on siksi takaisku vastuun jakamiselle; toteaa, että naisten osuus ilmoittamattomasta, pääosin kotitalous- ja hoitotyötä tekevästä työvoimasta, on suuri;
—

ottaa huomioon komission yksiköiden valmisteluasiakirjan "The effects of temporary State aid rules adopted in the context of the financial and economic crisis" (SEC(2011)1126),
E.

ottaa huomioon, että yhteenotot hallituksen joukkojen ja kapinallisten välillä ovat puhjenneet uudestaan maan pohjoisosassa, minkä vuoksi yli 200 000 ihmistä on joutunut siirtymään asuinsijoiltaan tammikuun jälkeen; panee merkille, että maan sisäisiä pakolaisia on yli 100 000, ja arviolta 136 000 pakolaista on paennut naapurimaihin (Algeriaan, Mauritaniaan, Nigeriin ja Burkina Fasoon), missä ankara kuivuus on viime vuosina jo johtanut vakavaan elintarvikepulaan;
19.

on samaa mieltä siitä, että työajan organisoimista koskevalla sisäisellä joustavuudella voidaan auttaa työpaikkojen säilyttämisessä ja sopeutumiskustannusten alentamisessa, mutta sillä ei voida korvata kasvua koskevaa politiikkaa; tähdentää kuitenkin, että toimet on räätälöitävä vallitseviin sosiaalisiin oloihin ja niistä on neuvoteltava työmarkkinaosapuolten kanssa ja että niiden on oltava sekä työnantajien että työntekijöiden etujen mukaisia;
—

ottaa huomioon Euroopan neuvoston parlamentaarisen yleiskokouksen asiakirjan 11372 ja suosituksen 1817(2007), joiden molempien nimi on ”Parliaments united in combating domestic violence against women, mid term assessment of the Campaign”,
—

ottaa huomioon Bolognan prosessista 16. huhtikuuta 2009 annetun Eurostatin julkaisun "The Bologna Process in Higher Education in Europe – Key indicators on the social dimension and mobility" (18),
I.

toteaa, että poliittinen moniarvoisuus on demokratian ja nykyaikaisen yhteiskunnan kulmakivi ja poliittisen legitimiteetin lähde; katsoo, että presidentinvaalien valmisteluissa on taattava vapaa ja rehellinen menettely, jossa kaikilla ehdokkailla on yhdenvertaiset mahdollisuudet; ottaa huomioon, että rekisteröintimenettelyt ovat jälleen kerran estäneet tiettyjä ehdokkaita osallistumasta vaaleihin;
D.

ottaa huomioon, että pienimuotoinen kalastus vaikuttaa erityisen merkittävästi talouteen, yhteiskuntaan, ympäristöön ja kulttuuriin ja tämä merkitys on tunnustettava asianmukaisesti YKP:ssa; katsoo, että kalastusalan yleinen hiipuminen on koetellut rannikkoalueiden yhteisöjä ja on vaikuttanut rajusti pieniin kalastussatamiin kaikkialla EU:ssa;
1.

korostaa, että elintarvikeketjun epätasapainoa koskevalla ongelmalla on selkeä unionin laajuinen ulottuvuus, joka edellyttää erityistä unionin laajuista ratkaisua, kun otetaan huomioon elintarvikeketjun strateginen merkitys unionissa; palauttaa mieliin, että elintarvikeketjun, maatalouden, elintarviketeollisuuden ja jakelualan osuus EU:n kokonaistyöllisyydestä on seitsemän prosenttia ja sen arvo on 1 400 miljardia euroa vuodessa, mikä on enemmän kuin millään muulla tuotannonalalla EU:ssa, ja panee merkille, että elintarvikeketjusta peräisin oleva maataloustuotteiden lisäarvon osuus on vuosina 1995–2005 pudonnut 31 prosentista 24 prosenttiin 25 jäsenvaltion EU:ssa;
B.

ottaa huomioon, että liikenneala on erittäin tärkeä Euroopan unionin, sen alueiden ja kaupunkien kehitykselle, sillä se tuottaa noin 5 prosenttia bruttokansantuotteesta ja tarjoaa noin 10 miljoonaa työpaikkaa; katsoo, että on ratkaisevan tärkeää säilyttää EU:n kyky kehittää ja innovoida esimerkiksi liikkuvuuden, liikenteen ja logistiikan aloilla, jotka erittäin tärkeitä Euroopan asemalle teollisena ja taloudellisena keskuksena ja Euroopan maailmanlaajuiselle kilpailuasemalle; ottaa huomioon, että pienillä ja keskisuurilla yrityksillä on erityisen merkittävä rooli liikennealalla;
13.

katsoo, että ihmisoikeustilannetta – erityisesti lasten ja naisten oikeuksien sekä vähemmistöjen oikeuksien tilannetta – on tarkkailtava jatkuvasti ja ihmisoikeuksia koskevaa vuoropuhelua käytävä kaikkien kumppanimaiden kanssa ja että tilanteen vuotuinen arviointi ja vuoropuhelujen tulokset on sisällytettävä kunkin kumppanimaan vuotuisiin edistymiskertomuksiin, ja arviointiin on liitettävä selkeä mekanismi, jolla voidaan harkita uudelleen ja asteittain rajoittaa kahdenvälistä yhteistyötä, jos ihmisoikeusloukkaukset vahvistetaan; korostaa, että ihmisoikeustilannetta koskevan lähestymistavan eri kumppanimaita kohtaan on oltava uskottava;
2.

tuomitsee poliisin ja KGB-joukkojen vaalipäivänä harjoittaman raa'an väkivallan mielenosoittajia kohtaan ja on erityisen närkästynyt Nekljajeviin kohdistuneesta raa'asta hyökkäyksestä, ja katsoo kummankin tapahtuman osoittavan, että demokratian keskeisiä periaatteita, kuten kokoontumisvapautta ja ilmaisunvapautta, sekä ihmisoikeuksia on loukattu vakavasti; on myös erityisen huolissaan siitä, että Valko-Venäjän viranomaiset ovat yrittäneet ottaa 19. joulukuuta 2010 pidetyistä vaaleista lähtien vangittuina olleiden presidenttiehdokkaan Andrei Sannikovin ja tutkivan toimittajan Irina Halipin kolmevuotiaan pojan Danil Sannikovin valtion huostaan; on erityisen huolestunut viimeksi kuluneiden 31 päivän ajan nälkälakossa olleen Mikalay Statkevichin terveydentilasta;
53.

on huolestunut siitä, että rahoitus- ja talouskriisi, jonka vaikutukset tuntuvat useimmissa teollistuneissa talouksissa, on vähentänyt hallitusten kiinnostusta Durbanin kansainvälisiä ilmastoneuvotteluja kohtaan; katsoo, että EU ei saa horjua taloutensa muutospyrkimyksessään esimerkiksi työpaikkavuodon ja etenkään vihreän työpaikkavuodon torjumisen varjolla, ja että EU:n on saatava kumppaninsa ympäri maailman vakuuttuneiksi siitä, että päästöjä on mahdollista vähentää kilpailukyvyn ja työllisyyden kärsimättä erityisesti jos vähennykset toteutetaan yhdessä;
—

ottaa huomioon vuonna 2011 julkaistun komission yhteisen tutkimuskeskuksen raportin "Deterring Illegal Activities in the Fisheries Sector – Genetics, Genomics, Chemistry and Forensics to Fight IUU Fishing and in Support of Fish Product Traceability", joka koskee kalastusalan laittomien toimien ehkäisemistä sekä genetiikkaa, genomiikkaa, kemiaa ja rikostutkintaa LIS-kalastuksen ehkäisemisessä ja kalastustuotteiden jäljitettävyyden tukemisessa,
4.

on pahoillaan Haitin katastrofin laajuudesta ja toteaa, että sen jäljet ovat edelleen näkyvissä vuosi maanjäristyksen jälkeen; on tyytyväinen Euroopan komission Haitille myöntämän humanitaarisen avun määrään, joka on 120 miljoonaa euroa (josta 12 miljoonaa on tarkoitettu koleran torjuntaan), ja Euroopan unionin jäsenvaltioiden myöntämään noin 200 miljoonan euron määrään sekä kansainvälisestä yhteistyöstä, humanitaarisesta avusta ja pelastuspalveluasioista vastaavan Euroopan komission jäsenen samoin kuin humanitaarisen avun ja pelastuspalveluasioiden pääosaston ja sen asiantuntijoiden tekemään työhön;
24.

muistuttaa, että Euroopan parlamentin, neuvoston ja komission asiakirjojen saamisesta yleisön tutustuttavaksi annettu asetus (EY) N:o 1049/2001 (4) on ollut voimassa 10 vuotta; muistuttaa, että tämän asetuksen taustalla oleva perusnäkemys on, että avoimuus on sääntö ja salassapito poikkeus; panee merkille, että toimielimet hangoittelevat yhä tätä näkemystä vastaan; katsoo, että EU:n toimielinten, virastojen, yksiköiden ja elinten on pidettävä tämä periaate mielessä asiakirjoja laatiessaan ja varmistettava, että ne löytävät oikean tasapainon tarvittavan ja asianmukaisen avoimuustason ja aidon luottamuksellisuustarpeen välillä;
7.

painottaa, että "toimeksiantoasiakirja" on avoimuuden tae, joka on säilytettävä, jotta voidaan lisätä näkyvyyttä kansalaisten keskuudessa, mutta toimeksiannon soveltamisalaa on laajennettava etenkin siten, että sääntöjen soveltamisesta tehdään joustavampaa; katsoo, että hanketta, jota varten on laadittu "tavoitesopimus", olisi pidettävä hyväksyttävänä toimeksiantoasiakirjana;
G.

katsoo, että kyky huolehtia hallinnosta ja eritoten hankesuunnittelusta ja -toteutuksesta on varojen hyödyntämiskyvyn kannalta erityisen tärkeää ja sitä on pyrittävä lisäämään ja että erityistä huomiota on kiinnitettävä muista jäljessä oleviin jäsenvaltioihin, joissa hyödyntämisaste on alhainen;
—

ottaa huomioon raportin "Evaluation of SMEs’ access to public procurement markets in the EU" (8),
8.

panee merkille, että perussopimusten komissiolle rikkomusmenettelyissä myöntämän harkintavallan käytössä on kunnioitettava oikeusvaltioperiaatetta, avoimuuden vaatimusta sekä suhteellisuusperiaatetta, ja se ei saa koskaan vaarantaa tämän harkintavallan ensisijaista tavoitetta, joka on unionin lainsäädännön ripeän ja moitteettoman soveltamisen takaaminen; toistaa jälleen, että "rajaton harkintavalta yhdistettynä täydelliseen avoimuuden puutteeseen on täysin oikeusvaltioperiaatteen vastaista" (5);
D.

ottaa huomioon, että jäsenvaltioilla on oikeus soveltaa toimenpiteitä, jotka ovat tiukempia kuin EU:n nykyiset perusvaatimukset, ja että jäsenvaltiot voivat näin ollen ottaa turvaskannereita käyttöön alueellaan; ottaa huomioon, että näin tehdessään niiden on toimittava riskinarvioinnin pohjalta ja unionin oikeuden mukaisesti; ottaa huomioon, että näiden toimenpiteiden on oltava asianmukaisia, puolueettomia, syrjimättömiä ja oikein suhteutettuja niiden kohteena olevaan riskiin (asetuksen (EY) N:o 300/2008 6 artikla),
—

ottaa huomioon huhtikuussa 2010 julkaistun komission yhteenvetokertomuksen EAKR:n vuosina 2000–2006 osarahoittamien koheesiopoliittisten ohjelmien jälkiarvioinnista ("Ex post evaluation of Cohesion Policy programmes 2000-06 co-financed by the ERDF (Objective 1&2)"),
F.

ottaa huomioon, että Belsat-televisiokanavan ja Gazeta Wyborcza -sanomalehden toimittaja Andrzej Poczobut on pidätetty ja häntä uhkaa kahden vuoden vankilatuomio syytettynä "presidentin pilkkaamisesta", mikä on seurausta hänen kahdesta äskettäin julkaisemastaan lehtijutusta; ottaa huomioon, että Amnesty International -järjestö on tunnustanut Poczobutin mielipidevangiksi; ottaa huomioon, että Andrej Sannikaun vaimo toimittaja Irina Khalip on myös pidätetty ja häntä syytetään mielenosoituksiin osallistumisesta; ottaa huomioon, että viimeksi mainittu on tällä hetkellä kotiarestissa ja häneltä on kielletty yhteydenpito aviomieheensä,
14.

pitää myönteisenä Euroopan tutkimusneuvoston erityisohjelmassa "Ideat" saavuttamia lupaavia tuloksia ja sen tehtävää, jolla pyritään lisäämään eurooppalaisen tutkimuksen näkyvyyttä ja houkuttelevuutta; on pahoillaan siitä, että yksityissektori ei osallistu riittävästi Euroopan tutkimusneuvoston toimintaan; kehottaa komissiota lisäämään Euroopan tutkimusneuvoston rahoitusta (mikä lisää myös onnistumisastetta) ja arvioimaan vaihtoehtoja sen rakenteiden ja mekanismien parantamiseksi, myös mahdollisuutta tehdä Euroopan tutkimusneuvostosta riippumaton oikeudellinen yksikkö, jolla on päätösvalta ja joka on suoraan vastuussa tieteellisestä strategiastaan ja hallinnostaan ja jota voitaisiin käyttää myös edelläkävijänä lisättäessä muiden virastojen tutkimus- ja kehitys- sekä innovointialan rahoittajien riippumattomuutta; kannattaa avoimuuden lisäämistä tieteellisen neuvoston nimittämisen ja arviointiraatien kokoonpanon yhteydessä; suosittelee, että Euroopan tutkimusneuvosto jatkaa vahvaa tukeaan yksittäisille huippututkijoille; kehottaa Euroopan tutkimusneuvostoa myös luomaan mahdollisuuden tukea tutkijaryhmien hankkeita sillä edellytyksellä, että tällaiset hankkeet on aina käynnistetty alhaalta ylös suuntautuvan prosessin avulla;
—

ottaa huomioon komission 27. vuosikertomuksen Euroopan unionin oikeuden soveltamisen valvonnasta ja siihen liittyvän komission valmisteluasiakirjan ”Situation in the different sectors” (SEC(2010)1143),
F.

ottaa huomioon, että raiskaukset ja seksiorjuus osana laajamittaista ja systemaattista toimintaa on tunnustettu Geneven yleissopimuksessa rikoksiksi ihmisyyttä vastaan ja sotarikoksiksi, joista on nostettava syyte kansainvälisessä rikostuomioistuimessa; toteaa, että raiskaukset on nyt tunnustettu myös joukkotuhonnaksi, jos niiden tarkoituksena on tuhota kohderyhmä osittain tai kokonaan; katsoo, että unionin olisi tuettava toimia, joiden tarkoituksena on lopettaa naisiin ja lapsiin kohdistuviin rikoksiin syyllistyneiden rankaisemattomuus,
17.

pitää myönteisenä uutta lakia, joka kieltää syrjinnän työsuhteissa ja julkisten palvelujen tarjonnassa ja kieltää syrjinnän kaikkien muiden perusteiden kuin ansioiden perusteella, ja katsoo että se on merkittävä askel kohti syrjinnän torjuntaa edistävän oikeuskehyksen käyttöönottoa; panee kuitenkin merkille, että mainitussa laissa saattaa yhä olla puutteita ja vaatii niiden korjaamista; korostaa, että romanien, ashkalien, egyptiläisten ja muiden heikossa asemassa olevien ryhmien ja vammaisten henkilöiden väitetään edelleen olevan syrjinnän kohteina ja että sukupuoliseen suuntautumiseen ja sukupuoli-identiteettiin perustuva syrjintä on edelleen yleistä myös valtion viranomaisten keskuudessa; kehottaa Montenegron viranomaisia lujittamaan syrjintätapausten ehkäisemisen, seurannan, seuraamusten ja syytteiden täytäntöönpanomekanismeja; on huolestunut siitä, että vammaisten työntekijöiden oikeuksia ei täysin kunnioiteta ja pitää tässä yhteydessä myönteisenä pöytäkirjaa, jossa käsitellään vammaisten tilannetta työmarkkinoilla ja jonka allekirjoittajina on Montenegron ammattiyhdistysten liitto (CTUM) ja kansalaisjärjestöjä;
23.

toteaa, että Keski- ja Kaakkois-Eurooppa on ekologisesti yksi Euroopan rikkaimmista mutta myös haavoittuvimmista alueista ja että sen ekosysteemi on ekologisesti erittäin monipuolinen ja arvokas ja vaatii siten erityistä suojelua; pitää myönteisenä sitä, että Tonavan aluetta koskevan EU:n strategian tavoitteena on tehdä alueesta elinkelpoinen, kestävä ja samalla kehittynyt ja hyvinvoiva alue, mihin pyritään huolehtimalla tulvien ja teollisten saasteiden kaltaisten ympäristöuhkien hallinnasta ja myös vesivarojen säilyttämisestä määrällisesti ja laadullisesti ja niiden kestävästä käytöstä sekä säilyttämällä biologinen monimuotoisuus ja maisema-arvot sekä ilman ja maaperän hyvä laatu; korostaa, että Tonavan vesistön ympäristön suojelu on tärkeä näkökohta, jonka pitäisi kannustaa alueen maatalouden ja maaseudun kehittämiseen vastuullisella tavalla; kehottaa parantamaan Tonavan ekologista tilaa, toimimaan pilaantumisen vähentämiseksi ja estämään uudet öljyn ja muiden myrkyllisten ja haitallisten aineiden päästöt; korostaa, että Tonavan hyvä ekologinen tila on ihmisen kaiken toiminnan perusedellytys Tonavan varrella ja suosittaa, että ympäristötavoitteita pohditaan erityisesti;
A.

ottaa huomioon, että edellä mainitun päätöksen N:o 1098/2008/EY mukaan köyhyyden ja sosiaalisen syrjäytymisen torjunnan Euroopan teemavuoden yhteydessä olisi otettava huomioon naisten ja miesten kokemat erilaiset köyhyyteen ja sosiaaliseen syrjäytymiseen liittyvät riskit ja ulottuvuudet; ottaa huomioon, että 85 miljoonaa eurooppalaista elää köyhyysrajan alapuolella ja että 17 prosenttia kaikista naisista unionin 27 jäsenvaltiossa on luokiteltu köyhyydessä eläviksi; ottaa myös huomioon, että kuluneiden kymmenen vuoden aikana köyhyydessä elävien naisten lukumäärä on kasvanut miehiin verrattuna kohtuuttomasti, ottaa huomioon, että vanhempien köyhyys johtaa usein lasten köyhyyteen, millä on vakavia seurauksia myöhempään elämään,
—

ottaa huomioon kolmannen energiapaketin, johon sisältyvät energia-alan sääntelyviranomaisten yhteistyöviraston perustamisesta 13. heinäkuuta 2009 annettu asetus (EY) N:o 713/2009, verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13. heinäkuuta 2009 annettu asetus (EY) N:o 714/2009, maakaasunsiirtoverkkoihin pääsyä koskevista edellytyksistä ja asetuksen (EY) N:o 1775/2005 kumoamisesta 13. heinäkuuta 2009 annettu asetus (EY) N:o 715/2009, sähkön sisämarkkinoita koskevista yhteisistä säännöistä ja direktiivin 2003/54/EY kumoamisesta 13. heinäkuuta 2009 annettu direktiivi 2009/72/EY (”sähködirektiivi”) sekä maakaasun sisämarkkinoita koskevista yhteisistä säännöistä ja direktiivin 2003/55/EY kumoamisesta 13. heinäkuuta 2009 annettu direktiivi 2009/73/EY (”maakaasudirektiivi”) (2),
—

ottaa huomioon vuonna 2004 annetun komission kertomuksen ”Precarious Employment in Europe: A Comparative Study of Labour Market related Risks in Flexible Economies”,